Gode råd om universell utforming av tekst og nettsider

**Hva er universell utforming?**  
Universell utforming (UU) handler om å lage løsninger som er tilgjengelige for alle, uavhengig av funksjonsevne. For nettsteder betyr dette at innholdet skal være lesbart, forståelig og navigerbart for alle brukere, inkludert personer med synsnedsettelser, kognitive utfordringer eller bevegelseshemninger. Universell utforming er en rettighet som alle har, noen kan i tillegg ha behov for individuell tilrettelegging.

**Tekst skal være tydelig, godt strukturert og enkel å lese**. Bruk overskrifter og skriv gjerne korte avsnitt. Lengre tekster bør ha innholdsfortegnelse samt nummererte kapitler og avsnitt. Bruk verktøy som f.eks LIKS-analyse for å sikre at teksten er lett å forstå. Unngå forkortelser, og lag gjerne en ordliste.

**Tilgjengelig design**: Teksten må ha tilstrekkelig kontrast mot bakgrunnen for å sikre lesbarhet. Brukeren må kunne zoome til 200% uten at funksjonalitet tapes. Bruk lettleste skrifttyper uten seriffer, som Arial eller Verdana, i minimum skriftstørrelse 12. Ikke bruk bare farger på tekst til å vise noe, f eks hvilke felt som skal fylles ut i et skjema. Tekst bør ikke blokkjusteres, men ha fri høyremarg.

**Tastaturnavigasjon**: Alle funksjoner skal være tilgjengelige uten mus. Bruk en logisk rekkefølge for tabulator (tab-navigasjon). Nettsiden må fungere godt på ulike skjermstørrelser, og touch-områder må være store nok.

**Bilder og video**: Bilder og grafikk må ha beskrivende alternative tekster for skjermlesere. Videoer må være tekstet og med synstolkning, slik at de gir mening for både syns- og hørselshemmede.

**Tabeller** er ofte vanskelig tilgjengelig. Unngå å lime inn bilde av tabeller Dette gjør informasjonen utilgjengelig for personer som bruker ulike hjelpemiddel. Unngå at tabellene blir store og omfattende. For å gjøre innholdet lettere å lese, kan store tabeller deles i flere små. Spør oss gjerne om flere råd for tilgjengelige tabeller!

**Tilgjengelige lenker**: Lenketekster må være beskrivende (f.eks. «Les mer om universell utforming» i stedet for «Klikk her»).

**Testing for tilgjengelighet** er nødvendig å gjøre før publisering. Bruk automatiserte verktøy, f.eks i word og Involver personer med ulike funksjonsnedsettelser i brukertesting for å få reelle tilbakemeldinger

**Lovpålagt krav** for alle offentlige nettsteder. Digitaliseringsdirektoratet fører tilsyn og kan gi pålegg om utbedringer, og bøter. Nettsteder og digitale tjenester må følge **Forskrift om universell utforming av IKT-løsninger**, basert på Web Content Accessibility Guidelines (WCAG) [www.w3.org/WAI](https://www.w3.org/WAI)

**Ressurser**

* UU-tilsynet: [www.uutilsynet.no](http://www.uutilsynet.no/)
* Norges Blindeforbund: <https://www.blindeforbundet.no/universell-utforming/bli-lesbar>
* Om synstolkning: <https://www.blindeforbundet.no/universell-utforming/synstolking>
* Her er en side som forklarer kontrast <https://www.w3.org/WAI/test-evaluate/easy-checks/color-contrast/>

Her er informasjon fra Statped om universell utforming

<https://www.statped.no/globalassets/laringsressurs/dokumenter/05-veiledere/veileder_for_universell_utforming_av_digitale_utgivelser.pdf>

* Her er vår veiledning for å skrive enkelt og forståelig <https://www.unn.no/493265/siteassets/documents/forskning/brukermedvirkning/hvordan-skrive-forstaelig-en-kort-veiledning.pdf>
* Om å lage universelt utformede tabeller:

<https://www.uutilsynet.no/veiledning/tabeller/225>

<https://www.youtube.com/watch?v=eBIR8iNZ7Hs>

**Kurs:**

Fra Språkrådet:

<https://laeringsplattformen.dfo.no/kursoversikt/den-gylne-pennen-et-e-laeringskurs-i-klarsprak>